Kan kommunen betale sine udgifter selv?

Har kommunen råd til at betale det, som borgerne koster i service? Det er centralt i udligningen at kigge på, hvor mange udgifter en kommune har behov for. Pengene dækker alt fra førtidspension, skoler, ældrepleje, daginstitutioner og alt kommunal service. På det første kort i denne artikel, kan du se, hvor udgifterne især stiger henne.

Lige så vigtigt er det at se på, hvor mange penge en kommune har mulighed for at få ind i kommuneskat. Her kigger man populært sagt på, hvad en borger er værd i indkomst- og ejendomsskatter. På det andet kort i denne artikel, kan du se, hvor borgerne især bliver rigere.

Udviklingen i Danmark er de seneste år trukket skævt. De rige indkomster samler sig mere, mens andre kommuner har kraftigt stigende udgifter.

Det er med til at forklare, at de rige kommuner betaler milliarder af kroner mere til de fattigere i udligning. Der er blevet større forskel på, om kommunen har fint overskud og god mulighed for at betale sine udgifter, eller om regnestykket går i minus, og der er behov for hjælp udefra.